b'\n_START_ARTICLE_\nKeep of Kalessin\n_START_SECTION_\nBiografi\n_START_PARAGRAPH_\nBandet ble dannet i 1993 av Obsidian C og Ghash, og gikk da under navnet \xc2\xabIldskj\xc3\xa6r\xc2\xbb. Debutalbumet Through Times of War ble gitt ut sommeren 1997. Bandet har byttet medlemmer en rekke ganger. For sitt tredje studioalbum Armada, fra 2006, ble de nominert til b\xc3\xa5de Spellemannprisen 2006 og Alarmprisen 2007, men tapte for Enslaved. De slo igjennom med dette albumet, og fulgte opp med Kolossus i 2008.\n_START_SECTION_\nMelodi Grand Prix 2010\n_START_PARAGRAPH_\n8. januar 2010 vant Keep of Kalessin sammen med Maria Haukaas Storeng f\xc3\xb8rste delfinale i norsk Melodi Grand Prix 2010, kom helt til finalen og fikk en tredjeplass. De skapte norsk Grand Prix-historie ved \xc3\xa5 bli det f\xc3\xb8rste metalbandet som noensinne har v\xc3\xa6rt med i den norske finalen. \xc2\xabThe Dragontower\xc2\xbb, sangen Keep of Kalessin deltok med, er komponert av Gr\xc3\xb8nbech, tekst er av Keep of Kalessin.'